CELEX: 32021D2254
Language: ro
Date: 2021-12-07 00:00:00
Title: Decizia (UE) 2021/2254 a Băncii Centrale Europene din 7 decembrie 2021 de modificare a deciziei (UE) 2020/1997 privind aprobarea volumului emisiunii de monede metalice în 2021 (BCE/2021/53)

17.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 454/17
               
            
         DECIZIA (UE) 2021/2254 A BĂNCII CENTRALE EUROPENE
         din 7 decembrie 2021
         de modificare a deciziei (UE) 2020/1997 privind aprobarea volumului emisiunii de monede metalice în 2021
         (BCE/2021/53)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 128 alineatul (2),
         având în vedere Decizia (UE) 2015/2332 a Băncii Centrale Europene din 4 decembrie 2015 privind cadrul procedural pentru aprobarea volumului emisiunii de monede metalice euro (BCE/2015/43) (1), în special articolul 3 alineatul (7),
         întrucât:
         
                     (1)
                  
                  
                     De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre a căror monedă este euro.
                  
               
                     (2)
                  
                  
                     Pe baza estimărilor privind cererea de monede metalice euro în 2021 transmise BCE de către statele membre a căror monedă este euro, BCE a aprobat volumul total de monede metalice euro destinate circulației și de monede euro de colecție care nu sunt destinate circulației în 2021 prin Decizia (UE) 2020/1997 a Băncii Centrale Europene (BCE/2020/57) (2).
                  
               
                     (3)
                  
                  
                     În conformitate cu articolul 3 din Decizia (UE) 2015/2332 a Băncii Centrale Europene (BCE/2015/43), un stat membru din zona euro trebuie să notifice BCE dacă se prefigurează că cererea efectivă de monede metalice euro va depăși volumul aprobat al emisiunii de monede metalice într-un an calendaristic și trebuie să solicite aprobarea ad-hoc pentru un volum suplimentar al emisiunii de monede metalice în anul calendaristic respectiv, în cazul în care cererea de monede metalice continuă să crească.
                  
               
                     (4)
                  
                  
                     La 22 noiembrie 2021 BCE a primit din partea Banc Ceannais na hÉireann/Central Bank of Ireland, în numele Irlandei, o solicitare de majorare a volumului de monede metalice euro pe care Irlanda le poate emite în 2021 cu un volum suplimentar de 10 milioane EUR, de la 16,3 milioane EUR la 26,3 milioane EUR, ca răspuns la o creștere semnificativă a cererii de monede metalice coroborată cu o descreștere a depunerilor de monede metalice în 2021 în comparație cu 2020 și o cerere mai mare decât cea estimată inițial pentru perioada dinaintea Crăciunului din 2021.
                  
               
                     (5)
                  
                  
                     În temeiul articolului 3 alineatul (7) din Decizia (UE) 2015/2332 (BCE/2015/43), Comitetul executiv trebuie să adopte o decizie individuală cu privire la solicitarea de aprobare ad-hoc, atunci când nu este necesară nicio modificare a solicitării ad-hoc.
                  
               
                     (6)
                  
                  
                     Prin urmare, Decizia (UE) 2020/1997 (BCE/2020/57) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            Tabelul de la articolul 2 din Decizia (UE) 2020/1997 (BCE/2020/57) se modifică după cum urmează:
            rândul privind Irlanda se înlocuiește cu următorul text:
            
               
                           „Irlanda
                        
                        
                           25,8 
                        
                        
                           0,5 
                        
                        
                           26,3 ”.
                        
                     
         
         
            Articolul 2
            Producerea de efecte
            Prezenta decizie produce efecte de la data notificării sale către destinatari.
         
         
            Articolul 3
            Destinatari
            Prezenta decizie se adresează statelor membre a căror monedă este euro.
         
         
            Adoptată la Frankfurt pe Main, 7 decembrie 2021.
            
               
                  Președintele BCE
               
               Christine LAGARDE
            
         
         
            (1)  JO L 328, 12.12.2015, p. 123.
         
            (2)  Decizia (UE) 2020/1997 a Băncii Centrale Europene din 24 noiembrie 2020 privind aprobarea volumului emisiunii de monede metalice în 2021 (BCE/2020/57) (JO L 410, 7.12.2020, p. 104).